ইলেক্ট্রা
গ্রিক পুরাণে ইলেক্ট্রা (//; গ্রিক: Ἠλέκτρα, Ēlektra) ছিলেন রাজা আগামেমনন এবং রানি ক্লাইমেনেস্ত্রার কন্যা, আর্গোসের রাজকুমারি। তিনি তার ভাই ওরেস্তেসের সাথে যৌথ ভাবে মা ক্লাইমেনেস্ত্রা এবং সৎ পিতা আয়গিস্থোসকে হত্যার পরিকল্পনা করেন পিতৃহত্যার প্রতিশোধ নেওয়ার জন্য।  ইলেক্ট্রা গ্রিক ট্র্যাজেডিগুলোর মধ্যে একজন অন্যতম জনপ্রিয় পৌরাণিক চরিত্র। তিনি দুইটি গ্রিক ট্র্যাজেডির প্রধানা চরিত্র, এগুলো যথাক্রমে সফোক্লিসের ইলেক্ট্রা এবং ইউরিপিদেসের ইলেক্ট্রা। ইস্কিলুস, আলফিয়েরি ভলতাইরে, হফম্যানস্থাল এবং ইউজিন ও'নিল প্রমুখের নাটকের কেন্দ্রীয় চরিত্র ইলেক্ট্রা।  মনোবিজ্ঞানে ইলেক্ট্রা কমপ্লেক্সের নাম তারই নামানুসারে রাখা হয়েছে। 